pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เล็งเตรียมพื้นที่ จว.ชลบุรี เพิ่มเติม รองรับคนไทยทยอยกลับจากต่างประเทศบินตรงลงอู่ตะเภา
วันอาทิตย์ที่ 10 พฤษภาคม 2563
เล็งเตรียมพื้นที่ จว.ชลบุรี เพิ่มเติม รองรับคนไทยทยอยกลับจากต่างประเทศบินตรงลงอู่ตะเภา
จากสถานการณ์การแพร่ระบาดของโรค COVID - 19 และการประสานกับกระทรวงต่างประเทศ ได้รับทราบข้อมูลมีคนไทยในต่างประเทศอีกจํานวนมาก ที่มีความประสงค์จะเดินทางกลับประเทศไทย
ซึ่งภาครัฐโดยความร่วมมือกับภาคเอกชน จําเป็นต้องเตรียมพื้นที่และการบริหารจัดการคัดกรองเข้าสู่กระบวนการกักควบคุมโรคแห่งรัฐที่กําหนด ( State Quarantine ) ให้มีจํานวนเพียงพอสําหรับอํานวยความสะดวกรองรับคนไทยที่ทยอยเดินทางกลับเข้ามา โดยเฉพาะเที่ยวบินจากต่างประเทศที่บินตรงลง ณ ท่าอากาศยานนานาชาติอู่ตะเภา
กระทรวงกลาโหมโดย พล.อ.ณัฐ อินทรเจริญ ปล.กห.พร้อมคณะ ได้เดินทางไปค่ายนวมินทรา จว.ชลบุรี เป็นประธานประชุมหารือและแลกเปลี่ยนข้อมูลกับหัวหน้าหลายส่วนราชการในพื้นที่ ประกอบด้วย รองปล.สธ. ผวจ.ชลบุรี ผู้ตรวจราชการ สธ. มทภ.1 ผบ.ชภ.ภาค 2 นายกเมืองพัทยา นายก อบจ.ระยอง ผอ.สาธารณสุขนิเทศน์ เขต 6 นายแพทย์สาธารณสุข จว.ชลบุรี ผอ.สํานักงานป้องกันและควบคุมโรคที่ 6 และประธานโรงพยาบาลกรุงเทพ - พัทยา รวมทั้งผู้แทน บก.ทท.และเหล่าทัพ
โดยที่ประชุมได้ร่วมกันแลกเปลี่ยนข้อมูล เพื่อบูรณาการทรัพยากรและการทํางานร่วมกันของภาครัฐและภาคเอกชนในด้านต่างๆ ทั้งด้านการอํานวยการประสานงาน ด้านการป้องกันและควบคุมโรค ด้านการรักษาพยาบาลและการส่งกลับ ด้านการจัดการสิ่งแวดล้อมและสุขอนามัย รวมทั้งด้านการรักษาความปลอดภัย รองรับคนไทยที่ทยอยเดินทางกลับจากต่างประเทศ นอกจากนั้นได้ร่วมกันวางแผนขับเคลื่อนการบริหารจัดการระดับพื้นที่และยังได้ร่วมพิจารณาแผนการใช้โรงแรมในพื้นที่อีก 7 แห่ง จํานวน 2,500 ห้อง เพื่อหมุนเวียนรองรับเป็นพื้นที่กักควบคุมโรคแห่งรัฐเพิ่มเติม จากโรงแรมแอมบาสซาเดอร์ ซิตี้ จอมเทียน ซึ่งมีอยู่เดิม โดยปัจจุบันมีผู้เข้าพักกักควบคุมโรคแล้ว จํานวน 577 ห้อง
พล.อ.ณัฐ’ ปล.กห.ได้กล่าวแสดงความขอบคุณทุกส่วนราชการ และย้ําถึงความร่วมมือเป็นหนึ่งเดียวกันถือเป็นปัจจัยของความสําเร็จในการควบคุมการแพร่ระบาดของโรค เพื่อความปลอดภัยของสังคมในภาพรวม พร้อมทั้งขอให้ทํางานร่วมกันโดยตั้งอยู่ในความไม่ประมาท จากนั้นได้เดินทางไปตรวจเยี่ยมและให้กําลังใจการปฏิบัติงานของเจ้าหน้าที่ในพื้นที่กักควบคุมโรคแห่งรัฐ ณ โรงแรมแอมบาสซาเดอร์ ซิตี้ จอมเทียน โดยภาพรวมที่ผ่านมาได้รับความร่วมมือจากทุกส่วนราชการ รวมทั้งภาคเอกชนและภาคประชาชนในพื้นที่เป็นอย่างดียิ่ง ซึ่งถือเป็นต้นแบบของพื้นที่กักควบคุมโรคของรัฐ ที่สามารถขยายผลรองรับในภูมิภาคต่างๆ ที่มีท่าอากาศยานนานาชาติในอนาคต
รัฐบาลไทย-ข่าวทำเนียบรัฐบาล-กระทรวงการต่างประเทศชี้แจง ประเด็นความไม่โปร่งใส การประมูลโครงการจ้างผลิตหนังสือเดินทาง
วันพฤหัสบดีที่ 22 กุมภาพันธ์ 2561
กระทรวงการต่างประเทศชี้แจง ประเด็นความไม่โปร่งใส การประมูลโครงการจ้างผลิตหนังสือเดินทาง
อธิบดีกรมสารนิเทศ กระทรวงการต่างประเทศ ชี้แจงประเด็นความไม่โปร่งใสการประมูลโครงการจ้างผลิตหนังสือเดินทาง
เมื่อที่ 19 กุมภาพันธ์ 2561 นางสาวบุษฎี สันติพิทักษ์ อธิบดีกรมสารนิเทศ กระทรวงการต่างประเทศ ชี้แจงประเด็นความไม่โปร่งใสการประมูลโครงการจ้างผลิตหนังสือเดินทาง ตามที่ บทความ “คมคิด ฅนเขียน” นสพ.เดลินิวส์ ตั้งข้อสังเกตโครงการจ้างผลิตและให้บริการจัดทําหนังสือเดินทางอิเล็กทรอนิกส์ ระยะที่ 3 ด้วยวิธี E-bidding จํานวน 15 ล้านเล่ม ปรากฏว่ามีเอกชนเพียงรายเดียวที่ได้สัญญาจ้างผลิตมาตั้งแต่ปี 2548 คือ บริษัท จันวาณิชย์ ซีเคียวรีตี้พริ้นท์ติ้ง จํากัด ผู้เขียนกล่าวหาว่าการตรวจสอบคุณสมบัติบริษัทที่เข้ารับการพิจารณาจัดซื้อจัดจ้างใช้เวลาน้อยมากเพียง 4 วัน ครอบคลุมกระบวนการตรวจสอบข้อกําหนดทั้งหมด และเงื่อนไขการมีผลงานในการผลิตหนังสือเดินทาง พบว่าเป็นการเอื้อประโยชน์ให้กับบริษัท จันวาณิชย์ ซีเคียวรีตี้พริ้นท์ติ้ง จํากัด โดยเฉพาะ นั้น กระทรวงการต่างประเทศขอชี้แจง ดังนี้
กระทรวงการต่างประเทศได้เผยแพร่ร่าง TOR บนเว็บไซต์ตั้งแต่วันที่ 5 ก.พ. 2561 ซึ่งหากนับถึงวันเสนอราคาในวันที่ 20 เม.ย. 2561 มีระยะกว่า 2 เดือนครึ่ง ซึ่งเป็นระยะเวลามากกว่าที่ พ.ร.บ.จัดซื้อจัดจ้าง พ.ศ. 2560 และระเบียบที่เกี่ยวข้องกําหนดไว้ว่าตั้งแต่วันเผยแพร่เอกสารประกวดราคาจนถึงวันเสนอราคาต้องมีระยะเวลาไม่น้อยกว่า 20 วันทําการ
กระบวนการทดสอบสาธิต (benchmark test) ในวันที่ 26 - 27 เม.ย. 2561 ซึ่งเป็นกระบวนการหลักเพื่อทดสอบประสิทธิภาพของผู้เสนอราคา เป็นกระบวนการทดสอบคุณภาพผลิตภัณฑ์ซึ่งโดยปกติผู้ประกอบการที่มีความเชี่ยวชาญในงานด้านหนังสือเดินทางชั้นนํา (ซึ่งมีอยู่จํานวนหลายรายทั่วโลก รวมถึงผู้ประกอบการของไทยด้วยและเป็นกลุ่มเป้าหมายเพื่อเชิญชวนให้เข้าร่วมการประกวดราคา) พึงมีอยู่แล้ว มิได้เป็นการทดสอบผู้เสนอราคาด้วยการให้สร้างโครงสร้างสถาปัตยกรรมทางสารสนเทศขึ้นใหม่หมดแต่อย่างใด นอกจากนี้ ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ต้องจัดทําการสาธิตภายใน 5 วันทําการ นับถัดจากวันเสนอราคา (20 เม.ย. 2561)
อนึ่ง โดยที่กระบวนการจัดซื้อจัดจ้างในกําหนดการปัจจุบันจะเสร็จสิ้นลงและกระทรวงการต่างประเทศจะต้องลงนามกับผู้ชนะการประกวดราคาภายในวันที่ 31 พ.ค. 2561 เพื่อให้มีระยะเวลาที่เหลืออยู่ (ประมาณ 9 เดือน) สําหรับเตรียมการขึ้นระบบงานหนังสือเดินทางอิเล็กทรอนิกส์ระยะที่ 3 โดยมีกําหนดเริ่มโครงการในวันที่ 1 มี.ค. 2562 เมื่อสัญญาช่วงเปลี่ยนผ่านโครงการสิ้นสุดลง ดังนั้น การขยายระยะเวลาของกระบวนการจัดซื้อจัดจ้างออกไป อาจก่อให้เกิดความเสี่ยงในการขึ้นโครงการที่จะไม่สามารถดําเนินการได้ทันในกรอบเวลาดังกล่าว อันจะส่งผลกระทบต่องานหนังสือเดินทางซึ่งเป็นบริการสาธารณะและอาจก่อให้เกิดความเสียหายต่อประชาชนในที่สุด
ทั้งนี้ การดําเนินการโครงการนี้ได้ดําเนินการตามกฎหมายและกฎระเบียบต่างๆ ที่เกี่ยวข้องกับการจัดซื้อจัดจ้างภาครัฐ ซึ่งกระทรวงการต่างประเทศได้ให้ความสําคัญสูงสุดกับเรื่องความโปร่งใส โดยได้จัดทําข้อตกลงคุณธรรม (Integrity Pact) ซึ่งเป็นความร่วมมือป้องกันและต่อต้านการทุจริตในการจัดซื้อจัดจ้างภาครัฐ ที่อยู่ภายใต้การตรวจสอบของคณะกรรมการความร่วมมือป้องกันการทุจริต (ค.ป.ท.) เพื่อให้การดําเนินโครงการเป็นไปอย่างคุ้มค่า มีประสิทธิภาพและเกิดประโยชน์แก่ประเทศชาติและประชาชนอย่างแท้จริง
---------------------------
รัฐบาลไทย-ข่าวทำเนียบรัฐบาล-สถานการณ์การผลิตไม้ผล ปี 2563 (ภาคตะวันออก ภาคเหนือ และภาคใต้)
วันพฤหัสบดีที่ 14 พฤษภาคม 2563
สถานการณ์การผลิตไม้ผล ปี 2563 (ภาคตะวันออก ภาคเหนือ และภาคใต้)
สถานการณ์การผลิตไม้ผล ปี 2563 (ภาคตะวันออก ภาคเหนือ และภาคใต้) คาดมีผลผลิตเพิ่มขึ้น พร้อมดําเนินการจัดทําแผนบริหารจัดการผลไม้ ทั้งในเชิงคุณภาพและเชิงปริมาณ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาและบริหารจัดการผลไม้ ณ กระทรวงเกษตรและสหกรณ์ โดยที่ประชุมได้มีการรายงานสถานการณ์การผลิตไม้ผล ปี 2563 (ภาคตะวันออก ภาคเหนือ และภาคใต้) ซึ่งสํานักงานเศษฐกิจการเกษตรได้คาดการณ์ข้อมูลไม้ผลเศรษฐกิจภาคเหนือ ปี 2563 (ข้อมูล ณ วันที่ 16 เม.ย. 63) ได้แก่ ลําไย (8 จังหวัด) และลิ้นจี่ (4 จังหวัด) คาดว่าจะมีผลผลิตเพิ่มขึ้นจากปี 2562 โดยคาดว่า ลําไย จะมีผลผลิต 662,132 ตัน แบ่งเป็น ผลผลิตในฤดู 411,299 ตัน และผลผลิตนอกฤดู 250,833 ตัน และลิ้นจี่ จะมีผลผลิต 28,676 ตัน ข้อมูลไม้ผลเศรษฐกิจภาคตะวันออก ปี 2563 (ข้อมูล ณ วันที่ 26 มี.ค. 63) ได้แก่ ทุเรียน มังคุด เงาะ และลองกอง คาดว่าจะมีผลผลิตเพิ่มขึ้นจากปี 2562 โดยทุเรียน จะมีผลผลิต 550,035 ตัน มังคุด จะมีผลผลิต 212,345 ตัน เงาะ จะมีผลผลิต 210,637 ตัน และลองกอง จะมีผลผลิต 22,484 ตัน และข้อมูลไม้ผลเศรษฐกิจภาคใต้ ปี 2563 (ข้อมูล ณ วันที่ 10 มี.ค. 63) ได้แก่ ทุเรียน มังคุด เงาะ และลองกอง คาดว่าทุเรียนจะมีผลผลิตเพิ่มขึ้น แต่มังคุด เงาะ และลองกอง จะมีผลผลิตลดลงจากปี 2562 โดยทุเรียน จะมีผลผลิต 560,675 ตัน มังคุด จะมีผลผลิต 167,252 ตัน เงาะ จะมีผลผลิต 66,368 ตัน และลองกอง จะมีผลผลิต 70,742 ตัน
อย่างไรก็ตาม ได้มีการจัดทําแผนบริหารจัดการผลไม้ภาคตะวันออก (ทุเรียน มังคุด เงาะ ลองกอง) และภาคเหนือ ปี 2563 โดยภาคตะวันออกดําเนินการในพื้นที่ 3 จังหวัด คือ จันทบุรี ระยอง และตราด ส่วนภาคเหนือ (ลิ้นจี่) ดําเนินการในพื้นที่ 4 จังหวัด ได้แก่ พะเยา น่าน เชียงราย และเชียงใหม่ ซึ่งขณะนี้ทุกจังหวัดได้จัดทําแผนบริหารจัดการผลไม้แบบเบ็ดเสร็จภายในจังหวัด ทั้งในเชิงคุณภาพสอดคล้องตามยุทธศาสตร์พัฒนาผลไม้ไทย พ.ศ. 2558 – 2564 และในเชิงปริมาณโดยจัดสมดุลอุปสงค์ อุปทาน มีการบริหารจัดการเชิงคุณภาพและเชิงปริมาณครอบคลุมระยะก่อนเก็บเกี่ยว ระยะเก็บเกี่ยว และระยะหลังการเก็บเกี่ยว ในทิศทางเดียวกัน
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-เฉลิมพระเกียรติสมเด็จพระเทพฯ ไทย-อินเดีย จับมือใช้เทคโนโลยีภูมิสารสนเทศ จัดทำสมุดภาพความเชื่อมโยงร่องรอยความเจริญของพระพุทธศาสนา ผ่านแผนที่วัฒนธรรมอาเซียน
วันศุกร์ที่ 4 สิงหาคม 2560
เฉลิมพระเกียรติสมเด็จพระเทพฯ ไทย-อินเดีย จับมือใช้เทคโนโลยีภูมิสารสนเทศ จัดทําสมุดภาพความเชื่อมโยงร่องรอยความเจริญของพระพุทธศาสนา ผ่านแผนที่วัฒนธรรมอาเซียน
สํานักงานพัฒนาเทคโนโลยีอวกาศและภูมิสารสนเทศ หรือ จิสด้า จัดงานเปิดตัวสมุดภาพความเชื่อมโยงร่องรอยความเจริญของพระพุทธศาสนาผ่านแผนที่วัฒนธรรมอาเซียน
วันพฤหัสบดีที่ 3 สิงหาคม 2560 เวลา 13:00 น. ณ ห้อง Board Room 2 ศูนย์การประชุมแห่งชาติสิริกิติ์ กรุงเทพฯ กระทรวงวิทยาศาสตร์และเทคโนโลยี โดย สํานักงานพัฒนาเทคโนโลยีอวกาศและภูมิสารสนเทศ หรือ จิสด้า จัดงานเปิดตัวสมุดภาพความเชื่อมโยงร่องรอยความเจริญของพระพุทธศาสนาผ่านแผนที่วัฒนธรรมอาเซียน หรือ “India-Asean Archaeological Atlas from Satellite Data Connectivity of Regional Culture: Finite Routes & Infinite Values”ภายใต้ โครงการแผนที่วัฒนธรรมอาเซียน เพื่อเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในโอกาสฉลองพระชนมายุ 5 รอบ 2 เมษายน 2558
สมุดภาพความเชื่อมโยงร่องรอยความเจริญของพระพุทธศาสนาผ่านแผนที่วัฒนธรรมอาเซียน หรือ“India-Asean Archaeological Atlas from Satellite Data Connectivity of Regional Culture: Finite Routes & Infinite Values” เป็นความร่วมมือด้านเทคโนโลยีอวกาศและภูมิสารสนเทศ ระหว่างกระทรวงวิทยาศาสตร์และเทคโนโลยีของไทย และกระทรวงวิทยาศาสตร์และเทคโนโลยีแห่งสาธารณรัฐอินเดีย (National Atlas & Thematic Mapping Organisation: NATMO) โดยเนื้อหาในหนังสือ เป็นการศึกษาและวิจัยร่องรอยความเจริญของพระพุทธศาสนา ทั้งในเชิงประวัติศาสตร์ โบราณคดี วัฒนธรรม และปฏิสัมพันธ์ต่อสังคม สิ่งแวดล้อม ทั้งในเชิงประจักษ์และเชิงวัฒนธรรม ในช่วงก่อนพุทธศตวรรษที่ 19 และยังเป็นการเฉลิมฉลองวาระ 2,600 ปี พุทธชยันตี, วโรกาสมหามงคลเฉลิมพระชนมพรรษาสมเด็จพระเทพรัตนราชสุดา สยามบรมราชกุมารี ทรงพระเจริญพระชมมายุ 60 พรรษา ในปีพุทธศักราช 2558 และการเข้าสู่ประชาคมเศรษฐกิจอาเซียน
นายอานนท์ สนิทวงศ์ ณ อยุธยา ผู้อํานวยการจิสด้า กล่าวว่า การจัดทําหนังสือดังกล่าว เป็นการบูรณาการเทคโนโลยีอวกาศและภูมิสารสนเทศร่วมกัน ระหว่างรัฐบาลไทยและอินเดีย โดยใช้ข้อมูลจากดาวเทียม ข้อมูลภูมิสารสนเทศ ข้อมูลด้านโบราณคดีในพระพุทธศานาของประเทศไทย และประเทศในกลุ่มอาเซียน ถ่ายทอดเป็นเรื่องเล่าทางวัฒนธรรม (Story Map) ในลักษณะแผนที่วัฒนธรรมภูมิภาค (Cultural Story Map) ที่จะแสดงให้เห็นถึงร่องรอยความเจริญของพุทธศาสนาตั้งแต่อดีตจนถึงปัจจุบัน รวมถึงความเชื่อมโยงต่อเนื่องทางวัฒนธรรมในแต่ละพื้นที่ โดยหนังสือเล่มนี้จัดทําเป็นภาษาอังกฤษและเผยแผ่ไปในหลายประเทศทั่วโลกอีกด้วย
ทั้งนี้ ผู้สนใจสามารถสอบถามรายละเอียดเพิ่มเติมและขอรับหนังสือฟรี (จนกว่าหนังสือจะหมด...) ได้ที่หมายเลข 02-1414548 ในเวลาราชการ
รัฐบาลไทย-ข่าวทำเนียบรัฐบาล-นายกรัฐมนตรีกราบสักการะพระอัฐิธาตุ ของพระโพธิญาณเถร (ชา สุภทโท) พร้อมนมัสการเจ้าอาวาสวัดหนองป่าพง และพระลูกศิษย์ของพระโพธิญาณเถร
วันจันทร์ที่ 23 กรกฎาคม 2561
นายกรัฐมนตรีกราบสักการะพระอัฐิธาตุ ของพระโพธิญาณเถร (ชา สุภทโท) พร้อมนมัสการเจ้าอาวาสวัดหนองป่าพง และพระลูกศิษย์ของพระโพธิญาณเถร
นายกรัฐมนตรีกราบสักการะพระอัฐิธาตุ ของพระโพธิญาณเถร (ชา สุภทโท) พร้อมนมัสการเจ้าอาวาสวัดหนองป่าพง และพระลูกศิษย์ของพระโพธิญาณเถร
วันนี้ (23 กรกฎาคม 2561) เวลา 15.10 น. พลเอก ประยุทธ์ จันทร์โอชา นายกรัฐมนตรี และคณะ เดินทางไปวัดหนองป่าพง ตําบลโนนผึ้ง อําเภอวารินชําราบ จังหวัดอุบลราชธานี เพื่อเข้ากราบนมัสการพระราชภาวนาวิกรม (เลี่ยม ฐิตธมฺโม) เจ้าอาวาสวัดหนองป่าพงและพระลูกศิษย์ของพระโพธิญาณเถร โอกาสนี้นายกรัฐมนตรีถวายพานดอกบัว ถวายผ้าไตร จตุปัจจัย เครื่องไทยธรรม จากนั้นเจ้าอาวาสวัดหนองป่าพงเทศนาธรรมตอนหนึ่งว่า ขอขอบคุณในโอกาสที่นายกรัฐมนตรีมาเยือน ซึ่งเป็นส่วนหยิบยื่นช่วยเหลือไมตรีจิตและความเกื้อกูลที่ดีต่อกันอันจะเป็นผลดีต่อการเดินตามรอยพระพุทธศาสนา มีจิตใจเอื้อเฟื้อ โอบอ้อมอารี อันเป็นที่มาของมิตรภาพ และเป็นผู้มีคุณธรรม เป็นมนุษย์ที่มีจิตใจสูง มีความสะอาด สว่าง และสงบ
โอกาสนี้ นายกรัฐมนตรี กล่าวว่า รู้สึกชื่นชมและดีใจที่ได้เห็นการประพฤติปฏิบัติของพุทธศาสนิกชนที่ยังคงสืบสานต่อเนื่องมาจนถึงปัจจุบัน ในส่วนของรัฐบาลยังคงมีความมุ่งมั่นตั้งใจในการบริหารราชการแผ่นดิน เพื่อความมั่นคง มั่งคั่งและยั่งยืน ขอให้ทุกคนเดินไปข้างหน้าพร้อม ๆ กัน และขออนุโมทนาในกุศลจิตที่มีร่วมกันในวันนี้
จากนั้น นายกรัฐมนตรีกรวดน้ํา และร่วมเจริญสติ อธิษฐานจิตกับประชาชนในพื้นที่ที่มาปฏิบัติธรรม และเดินทางไปกราบสักการะพระอัฐิธาตุของพระโพธิญาณเถร (ชา สุภทโท) ณ เจดีย์พระโพธิญาณเถร ซึ่งเป็นสถาปัตยกรรมผสมผสานระหว่างสถาปัตยกรรมอีสานกับล้านช้าง โดยศิษยานุศิษย์ได้สร้างขึ้นเพื่อบรรจุอัฐิหลวงพ่อชา
วัดหนองป่าพง ชาวบ้านเรียกกันติดปากคือ “วัดป่าพง” ตั้งอยู่ที่บ้านพงสว่าง หมู่ที่ 10 ตําบลโนนผึ้ง อําเภอวารินชําราบ จังหวัดอุบลราชธานี เป็นสํานักปฏิบัติธรรมที่แวดล้อมด้วยธรรมชาติอันสงบเงียบ มีบรรยากาศอันร่มรื่น เหมาะแก่การปฏิบัติธรรม มีเนื้อที่ประมาณ 300 ไร่ สร้างโดยหลวงพ่อชา สุภทฺโท หรือ พระโพธิญาณเถร ปัจจุบันมีพระราชภาวนาวิกรม (เลี่ยม ฐิตธมฺโม) เป็นเจ้าอาวาส ซึ่งได้รับแต่งตั้งเมื่อปี พ.ศ. 2537 และท่านได้รับการแต่งตั้งเป็นพระราชาคณะชั้นราชที่ “พระราชภาวนาวิกรม” เมื่อปี พ.ศ. 2549 ปัจจุบันวัดหนองป่าพงมีวัดสาขาทั้งในและต่างประเทศไทยจํานวนมาก จากการเผยแผ่พระพุทธศาสนาสายวิปัสนากรรมฐาน โดยบรรดาพระลูกศิษย์ซึ่งศรัทธาในปฏิปทาของหลวงปู่ชา สุภทฺโท
--------------------------
สํานักโฆษก
รัฐบาลไทย-ข่าวทำเนียบรัฐบาล-​นายกรัฐมนตรีชื่นชมมหาวิทยาลัยไทยเตรียมเปิดหลักสูตรแพทยศาสตรบัณฑิต สำหรับปริญญาตรีทุกสาขา เพื่อยกระดับแพทย์วิชาชีพ
วันพุธที่ 13 พฤษภาคม 2563
​นายกรัฐมนตรีชื่นชมมหาวิทยาลัยไทยเตรียมเปิดหลักสูตรแพทยศาสตรบัณฑิต สําหรับปริญญาตรีทุกสาขา เพื่อยกระดับแพทย์วิชาชีพ
นายกรัฐมนตรีชื่นชมมหาวิทยาลัยไทยเตรียมเปิดหลักสูตรแพทยศาสตรบัณฑิต สําหรับปริญญาตรีทุกสาขา เพื่อยกระดับแพทย์วิชาชีพ
วันนี้ (13 พ.ค. 63) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชื่นชมคณะแพทย์ศาสตร์ จุฬาลงกรณ์มหาวิทยาลัยที่เตรียมเปิดหลักสูตรแพทยศาสตรบัณฑิต (หลักสูตรนานาชาติ) แห่งแรกในประเทศไทย สานฝันผู้มีวุฒิการศึกษาระดับปริญญาตรีทุกสาขาให้สามารถศึกษาต่อเพื่อเป็นแพทย์วิชาชีพได้ ถือได้ว่า ยกระดับการแพทย์ไทยเพื่อรองรับวิกฤตโรคระบาดโควิด-19 และอื่นๆในอนาคต
นายกรัฐมนตรีกล่าวว่า มีโอกาสที่จะพัฒนาให้เป็น Medical Higher Education เพราะประเทศไทยได้รับการยอมรับสูงมากในเรื่องของการจัดการโรคระบาด ถ้าใช้โอกาสนี้ยกระดับการเรียนการสอนทางด้านแพทยศาสตร์ให้ไปสู่ระดับชั้นนําของโลก โดยเฉพาะระบาดวิทยาและโรคอุบัติใหม่ ทําการปรับหลักสูตรแพทยศาสตร์ให้เป็นอินเตอร์ รองรับนักศึกษาต่างชาติ รวมทั้งสร้างความร่วมมือกับมหาวิทยาลัยชั้นนําระดับโลกในการจัดทําหลักสูตรร่วมกัน นับเป็นมิติใหม่ของการศึกษาวิชาแพทยศาสตร์ที่ตอบโจทย์คนรุ่นใหม่ที่มีศักยภาพ มีความพร้อมในการพัฒนาตนเองเพื่อเป็นกําลังหลักของสังคมในระดับสากลต่อไป
.............
รัฐบาลไทย-ข่าวทำเนียบรัฐบาล-“สถานีกลางบางซื่อ” คืบหน้าแล้วกว่า 77% เร่งเดินหน้าเชื่อมระบบถนน - ราง พลิกโฉมประเทศไทย
วันจันทร์ที่ 25 กุมภาพันธ์ 2562
“สถานีกลางบางซื่อ” คืบหน้าแล้วกว่า 77% เร่งเดินหน้าเชื่อมระบบถนน - ราง พลิกโฉมประเทศไทย
--
ปัจจุบันเศรษฐกิจของประเทศไทยมีการขยายตัวต่อเนื่อง เกิดการพัฒนาทั้งภาคอุตสาหกรรม เกษตรกรรม และการบริการ ดังนั้น การยกระดับโครงสร้างพื้นฐานด้านคมนาคมขนส่งจึงเป็นเรื่องที่สําคัญอย่างยิ่ง เพื่อรองรับความเจริญเติบโตของเมือง รวมทั้งเชื่อมโยงเครือข่ายการเดินทางและขนส่งทั้งในประเทศและประเทศเพื่อนบ้านแบบ “ไร้รอยต่อ”
ศูนย์คมนาคมพหลโยธิน (Phaholyothin Transport Center) โดยเฉพาะ “สถานีกลางบางซื่อ” ซึ่งเป็นส่วนหนึ่งของยุทธศาสตร์การพัฒนาโครงสร้างพื้นฐานด้านคมนาคมขนส่งของไทยปี 2558 - 2565 ที่ขณะนี้อยู่ระหว่างการก่อสร้าง จะกลายเป็นศูนย์กลางการเดินทางของประเทศ เชื่อมโยงทั้งระบบถนนและระบบราง เป็นสถานีต้นทางของรถไฟทางไกลและรถไฟความเร็วสูงไปทั่วประเทศแทนสถานีหัวลําโพง
เป็นจุดเปลี่ยนถ่ายไปสู่รถไฟฟ้าชานเมืองรถไฟฟ้าใต้ดินและรถไฟฟ้าบีทีเอส รวมทั้งเชื่อมโยงกับแอร์พอร์ตเรียลลิงค์ไปสนามบินสุวรรณภูมิและดอนเมือง
นอกจากนี้ ยังสามารถเชื่อมต่อไปยังประเทศเพื่อนบ้านในภูมิภาคอาเซียน เช่น กัมพูชา สปป.ลาว เมียนมา และเวียดนาม สิงคโปร์ รวมทั้งไปไกลถึงจีน ยุโรป และตะวันออกกลางในอนาคต
สถานีกลางบางซื่อมีอาคารยาว 660 เมตร ซึ่งถือว่ายาวที่สุดในประเทศ จะถูกยกระดับให้เป็น “แกรนด์ สเตชั่น” หรือสถานีด้านการคมนาคม คล้ายกับโตเกียวสเตชั่นของญี่ปุ่น หรือคล้ายกับไทเป เมน สเตชั่นของไต้หวัน มีทั้งหมด 4 ชั้น ประกอบด้วย
• ชั้นใต้ดิน - เป็นลานจอดรถที่สามารถรองรับได้ 1,700 คัน
• ชั้น 1 - เป็นพื้นที่จําหน่ายตั๋ว พื้นที่พักคอย เขตร้านค้า และจุดเชื่อมต่อรถโดยสารขสมก. และ บขส.
• ชั้น 2 – เป็นชานชาลาของรถไฟสายต่าง ๆ รวมทั้งหมด 24 ชานชาลา เป็นชั้นชานชาลารถไฟชานเมืองสายสีแดง จํานวน 4 ชานชาลา และรถไฟทางไกลทุกเส้นทาง จํานวน 8 ชานชาลา
• ชั้น 3 - เป็นชั้นชานชาลารถไฟความเร็วสูงทุกเส้นทาง จํานวน 10 ชานชาลา และรถไฟฟ้าแอร์พอร์ต เรล ลิ้งค์ จํานวน 2 ชานชาลา
โครงการรถไฟฟ้าสายต่าง ๆ ที่จะมาเชื่อมต่อกับสถานีกลางบางซื่อมีหลายเส้นทาง เช่น
• รถไฟฟ้า MRT สายสีน้ําเงิน ส่วนต่อขยายช่วงบางซื่อ - ท่าพระ
• รถไฟฟ้าสายสีแดงเข้ม ช่วงบางซื่อ – รังสิต
• รถไฟฟ้าสายสีแดงอ่อน
• รถไฟฟ้า Airport Rail Link ส่วนต่อขยายช่วงพญาไท - บางซื่อ
• รถไฟความเร็วสูงเชื่อม 3 สนามบิน (ดอนเมือง - สุวรรณภูมิ - อู่ตะเภา)
ขณะนี้การก่อสร้างสถานีกลางบางซื่อคืบหน้าไปกว่าร้อยละ 77.37 โดยเฉพาะงานก่อสร้างตัวสถานีและศูนย์ซ่อมบํารุง และอยู่ระหว่างการเก็บรายละเอียด เช่น ปูหินแกรนิต ติดกระจก และตกแต่งภายใน ส่วนงานก่อสร้างทางรถไฟฟ้าเสร็จเกือบสมบูรณ์ และกําลังเร่งงานระบบไฟฟ้าและเครื่องกล ซึ่งทั้งหมดจะเรียบร้อยและเปิดให้บริการได้ในปี 2563
นอกจากนี้ จะมีการพัฒนาพื้นที่โดยรอบเป็น Smart Business Complex สร้างธุรกิจใหม่ ๆ ให้เกิดขึ้น และยังช่วยกระจายความเจริญออกไปยังพื้นที่นอกเมืองมากขึ้น เช่น เชียงราก และรังสิต ส่วนพื้นที่เดิมอย่างหัวลําโพงจะกลายเป็นเขตเมืองเก่าและพิพิธภัณฑ์การเรียนรู้ของประชาชน
จากความมุ่งมั่นในการพัฒนาด้านระบบโลจิสติกส์ของประเทศตลอด 4 ปีที่ผ่านมา จึงทําให้ธนาคารโลกจัดอันดับให้ไทยเป็นประเทศที่มีศักยภาพด้านโลจิสติกส์สูงเป็นอันดับ 2 ของอาเซียน อันดับ 9 ของเอเชีย และอันดับ 32 ของโลก เมื่อปี 2561 นับว่าดีขึ้นถึง 13 อันดับจากปีก่อนหน้า
ซึ่งจะช่วยพลิกโฉมประเทศไทยภายใน 5 ปีนี้อีกด้วย...
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เชื้อไวรัสโควิด-19 อยู่ติดกับสิ่งของต่างๆ ได้เป็นระยะเวลานานเท่าไร ??
วันศุกร์ที่ 12 มิถุนายน 2563
เชื้อไวรัสโควิด-19 อยู่ติดกับสิ่งของต่างๆ ได้เป็นระยะเวลานานเท่าไร ??
ไวรัสโควิด-19 อยู่ติดกับสิ่งของต่างๆ ได้นานเท่าไร ??
Q : เชื้อไวรัสโควิด-19 อยู่ติดกับสิ่งของต่างๆ ได้เป็นระยะเวลานานเท่าไร ??
A :อยู่ในอากาศ เป็นน้ํามูก เสมหะ น้ําลาย น้ําตา อยู่ได้ 5 นาที
อยู่บนพื้น โต๊ะ ลูกบิดประตู อยู่ได้ 7–8 ชั่วโมง
อยู่ในผ้าหรือทิชชู่ อยู่ได้ 8–12 ชั่วโมง
อยู่บนโต๊ะพื้นเรียบ อยู่ได้ 24–48 ชั่วโมง
อยู่ในน้ํา อยู่ได้ 4 วัน
อยู่ในตู้เย็นหรือที่อุณหภูมิต่ํากว่า 4 องศาเซลเซียส อาจอยู่ได้ถึง 1 เดือน
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม นำทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันศุกร์ที่ 6 มกราคม 2560
ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
6 มค 60 ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ รอบที่ 1 (07.30น.) วันที่ 5 ม.ค.2560 นําทีมโดยนายพิสิฐ รังสฤษฎ์วุฒิกุล เลขาธิการสํานักงานมาตรฐานผลิตภัณฑ์อุตสาหกรรม นายวันชัย พนมชัย ผู้อํานวยการกองควบคุมมาตรฐาน นางธิติมา หุ่นสุวรรณ ผู้อํานวยการกองส่งเสริมและพัฒนาด้านการมาตรฐาน นางมะลิ รักเปี่ยม ผู้เชี่ยวชาญเฉพาะด้านการกําหนดมาตรฐาน พร้อมด้วยเจ้าหน้าที่จากสํานักงานมาตรฐานผลิตภัณฑ์อุตสาหกรรม สถาบันเหล็กและเหล็กกล้าแห่งประเทศไทย บริการอาหารและเครื่องดื่ม ดังนี้
- เหนียวหมูเค็ม/ตับ/ไก่ ทอดกระเทียมพริกไทย 600 ชุด
- ข้าวเหนียวหมูฝอย 300 ชุด
- พายหมูแดง 300 ชิ้น
- พายเห็ด 300 ชิ้น
- พายสังขยามะพร้าวอ่อน 300 ชิ้น
- โอวัลติน 300 แก้ว
- กาแฟ 600 แก้ว
- น้ําดื่ม/น้ําแข็ง 2000 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพ และถวายอาลัย แด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช โดยหน่วยงานหลักคือสํานักงานมาตรฐานผลิตภัณฑ์อุตสาหกรรมและสถาบันเหล็กและเหล็กกล้าแห่งประเทศไทย พร้อมด้วย บริษัท สยามยามาโตะ จํากัด บริษัท สตาร์คอร์ จํากัด และบริษัท ตรีเพชร อีซูซุเซลล์ จํากัด
รัฐบาลไทย-ข่าวทำเนียบรัฐบาล-สธ.เตือนประชาชนเลี่ยงดื่มเหล้าช่วงอากาศร้อนจัด เสี่ยง “ฮีทสโตรก” ช็อค เสียชีวิตได้
วันพฤหัสบดีที่ 12 เมษายน 2561
สธ.เตือนประชาชนเลี่ยงดื่มเหล้าช่วงอากาศร้อนจัด เสี่ยง “ฮีทสโตรก” ช็อค เสียชีวิตได้
กระทรวงสาธารณสุข เตือนประชาชนหลีกเลี่ยงการดื่มเครื่องดื่มแอลกอฮอล์ฉลองสงกรานต์ช่วงกลางวัน เสี่ยงเป็นโรคฮีทสโตรกจากสภาพอากาศร้อน ช็อค เสียชีวิตได้
วันนี้ (12 เมษายน 2561) นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ในช่วงเทศกาลสงกรานต์ สภาพอากาศที่ร้อนจะทําให้อุณหภูมิร่างกายสูงขึ้นและหากดื่มเครื่องดื่มแอลกอฮอล์ท่ามกลางอากาศร้อนจัด จะมีความเสี่ยงเป็นโรคลมแดด โรคลมร้อน หรือฮีทสโตรก อาจเกิดอาการช็อกและเสียชีวิตได้หากไม่ได้รับการดูแลทันท่วงที จึงขอแนะนําประชาชนให้หลีกเลี่ยงการดื่มเครื่องดื่มแอลกอฮอล์ในตอนกลางวัน เนื่องจากเครื่องดื่มแอลกอฮอล์จะมีผลให้หลอดเลือดที่บริเวณผิวหนังขยายตัว ทําให้เกิดการระบายความร้อนออก มีการปรับเปลี่ยนอัตราและการหมุนเวียนของโลหิต ปัสสาวะบ่อย ทําให้สูญเสียน้ําและเกลือแร่สูงกว่าผู้ที่ไม่ได้ดื่ม โดยเฉพาะผู้สูงอายุ ผู้ที่มีโรคประจําตัว เช่น โรคความดันโลหิตสูง โรคหัวใจ คนอ้วน หรือผู้ที่พักผ่อนไม่เพียงพอ จะยิ่งมีความเสี่ยงมากขึ้น
นายแพทย์โอภาสกล่าวต่อว่าในการป้องกันโรคฮีทสโตรก ทําได้โดยการดื่มน้ําสะอาดให้มาก ๆ และบ่อย ๆ เนื่องจากน้ําจะเป็นตัวควบคุมอุณหภูมิของร่างกายให้อยู่ในเกณฑ์ปกติ วิธีการสังเกตว่าร่างกายได้รับน้ําเหมาะสมเพียงพอหรือไม่ สามารถสังเกตง่ายๆ จากสีของน้ําปัสสาวะ หากมีสีเหลืองจางๆ แสดงว่าได้รับน้ําเพียงพอ แต่ถ้ามีสีเหลืองเข้มคล้ายน้ําชา และปัสสาวะออกน้อยแสดงว่าได้รับน้ําไม่เพียงพอ จะต้องดื่มน้ําให้มาก ๆ หากพบผู้มีอาการฮีทสโตรก มีอาการตัวร้อนจัดขึ้นเรื่อย ๆ แต่ไม่มีเหงื่อออก กระหายน้ํามาก วิงเวียน ปวดศีรษะ มึนงง คลื่นไส้ หายใจเร็ว อาเจียน ให้รีบนําเข้าที่ร่ม อากาศถ่ายเทสะดวกให้นอนราบยกเท้าทั้งสองข้างขึ้นสูงเพื่อเพิ่มการไหลเวียนถอดเสื้อผ้าให้เหลือน้อยชิ้น คลายชุดชั้นในและใช้ผ้าชุบน้ําเย็น น้ําแข็งประคบตามซอกคอ หน้าผาก รักแร้ ขาหนีบ ร่วมกับใช้พัดลมเป่า เพื่อระบายความร้อน ลดอุณหภูมิร่างกายให้เร็วที่สุด หากไม่หมดสติให้ดื่มน้ําเปล่ามาก ๆ และส่งผู้ป่วยไปที่โรงพยาบาล หรือโทรสายด่วน 1669
******************************************* 12 เมษายน 2561
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานเนื่องในโอกาสวันสถาปนาสำนักนายกรัฐมนตรี ครบรอบปี 85
วันพุธที่ 28 มิถุนายน 2560
นายกรัฐมนตรีเป็นประธานเนื่องในโอกาสวันสถาปนาสํานักนายกรัฐมนตรี ครบรอบปี 85
นายกรัฐมนตรีเป็นประธานเนื่องในโอกาสวันสถาปนาสํานักนายกรัฐมนตรี ครบรอบปี 85
วันนี้ (28 มิถุนายน 2560) เวลา 09.30 น. ณ ตึกสันติไมตรี พลเอก ประยุทธ์ จันทร์โอชา นายกรัฐมนตรีเป็นประธานในงานเนื่องในโอกาสวันสถาปนาสํานักนายกรัฐมนตรี ครบรอบปี 85 โดยมี คณะรัฐมนตรี ปลัดกระทรวง หัวหน้าส่วนราชการ รองหัวหน้าส่วนราชการ รัฐวิสาหกิจ และองค์การมหาชนในสังกัดสํานักนายกรัฐมนตรีทุกหน่วยงาน และผู้ทีเกี่ยวข้องเข้าร่วมงาน
โอกาสนี้ นายกรัฐมนตรีประกอบพิธีเจริญพระพุทธมนต์ พระสงฆ์ จํานวน 9 รูป พร้อมถวายเครื่องไทยธรรม เนื่องในโอกาสวันสถาปนาสํานักนายกรัฐมนตรี ครบรอบปีที่ 85 จากนั้น สมเด็จพระวันรัต (จุนท์ พฺรหฺมคุตฺโต) เจ้าอาวาสวัดบวรนิเวศราชวรวิหาร ประธานพิธีฝ่ายสงฆ์เทศน์ธรรมตอนหนึ่งว่า การระลึกถึงวันสถาปนาสํานักนายกรัฐมนตรีในโอกาส ครบรอบปีที่ 85 นี้ ถือเป็นการระลึกในสิ่งที่ดี ซึ่งจะทําให้การบริหารราชการแผ่นดินเป็นไปอย่างเรียบร้อยและสงบสุข สําหรับการทําพิธีเจิรญพระพุทธมนต์เป็นเรื่องที่ดีเช่นกัน เพราะจะได้ฟังคําสอนของศาสนา เพื่อใช้เป็นหลักในการปฏิบัติตน รวมไปถึงการปะพรหมน้ํามนต์ซึ่งหลายคนตั้งใจมารับน้ํามนต์โดยเฉพาะ เพื่อความศักดิ์สิทธิ์และเพื่อความเป็นสิริมงคล ผู้รับน้ํามนต์จะต้องประพฤติ ปฏิบัติตนในทางที่ดีด้วยเพื่อจะให้เกิดความศักดิ์สิทธิ์ เพราะน้ํามนต์อย่างเดียวไม่ช่วยให้เกิดความศักดิ์สิทธิ์ได้ เช่นเดียวกันการนําน้ํามาทําน้ํามนต์ นํามาจากหลายแห่งหลายที่ เมื่อมารวมกันไม่สามารถแยกได้ว่ามาจากแหล่งที่ใด เปรียบเสมือนกับคณะรัฐมนตรี และข้าราชการทุกคนที่มารวมตัวกันอยู่ในทําเนียบรัฐบาล เมื่อมีการรวมตัวกันขอให้ทุกคนมีความสามัคคี กลมเกลียว เป็นหนึ่ง ทําอะไรขอให้ร่วมมือกัน เพื่อให้เกิดความสําเร็จต่อประโยชน์ส่วนรวมเป็นหลัก คิดและมองในแง่บอกอย่าให้กิเลสมาครอบงํา เพราะเมื่อคนเราเกิดกิเลสในใจก็จะทําให้เกิดความเห็นแก่ตัว เกิดความละโมบโลภมาก อยากได้ อยากมี อยากจะเป็น เพราะฉนั้นต้องอย่าให้กิเสลมาครอบงํา โดยเริ่มจากตัวเองก่อนอย่าให้ความเคยชินกับการมองในแง่ลบเข้ามาทําลายตัวเราได้
ภายหลังเสร็จสิ้นพิธี นายกรัฐมนตรีเยี่ยมชมนิทรรศการด้วยความสนใจ ณ บริเวณโถงกลางและตึกสันติไมตรีโดยภายในงานมีนิทรรศการแสดงเครื่องราชอิสริยาภรณ์ พร้อมกับนิทรรศการที่สําคัญอื่น ๆ
---------------------------------------